Գասպար Մոնժ

Գասպար Մոնժ (, ), ֆրանսիացի մաթեմատիկոս և հասարակական-պետական գործիչ, Փարիզի ԳԱ անդամ (1780)։

Գործունեություն 
Մեզյերիի ռազմաինժեներական դպրոցի (1768), Փարիզի Պոլիտեխնիկական դպրոցի պրոֆեսոր (1794)։ Գործուն մասնակցություն է ունեցել Բարձրագույն նորմալ դպրոցի և Պոլիտեխնիկական դպրոցի հիմնադրմանը։ Մասնակցել է Նապոլեոնի եգիպտական արշավանքին (1798—1801)։ Առաջին կայսրության շրջանում դարձել է սենատոր, ստացել կոմսի տիտղոս։ Բուրբոնների վերահաստատումից հետո զրկվել է բոլոր կոչումներից և պաշտոններից Մոնժի հիմնական աշխատանքները վերաբերում են երկրաչափությանը։ Մոնժի գծագրական երկրաչափության հիմնադիրն է։ Մոնժը հանգամանորեն շարադրել է տարածական կորերի և մակերևույթների դիֆերենցիալ երկրաչափությունը, տվել է մասնական ածանցյալներով հավասարումների երկրաչափական մեկնաբանումը և երկրաչափական փաստերը շարադրել մասնական ածանցյալների տեսության լեզվով։ Մոնժի աշխատանքներ ունի նաև մաթեմատիկական անալիզի, քիմիայի, օպտիկայի, օդերևութաբանության և կիրառական մեխանիկայի վերաբերյալ։

Ծանոթագրություններ 

Ֆրանսիացի մաթեմատիկոսներ
Պեր Լաշեզ գերեզմանատանը թաղվածներ
Մաթեմատիկոսներ այբբենական կարգով
Ֆրանսիայի գիտությունների ակադեմիայի անդամներ
Ֆրանսիացի ֆիզիկոսներ
Ֆրանսիացի քիմիկոսներ
Ֆրանսիացի հասարակական գործիչներ
Ֆրանսիացի պետական գործիչներ
Փարիզի ԳԱ անդամներ
Պրուսիայի գիտությունների ակադեմիայի անդամներ
Նապոլեոնի արշավանքը Եգիպտոս և Սիրիա
Ֆրանսիացի գյուտարարներ
Ֆրանսիայի քաղաքական գործիչներ
Ֆրանսիացի ճարտարագետներ